Source: http://www.ondrejkovics-sandor.com/?lg=1&amp;amp;s=108&amp;amp;comp=&amp;amp=&amp;s=89&s=111&galb=64
Timestamp: 2019-09-16 08:42:41+00:00

Document:
Jedným z najznámejších a najkontraverznejších procesov trenčianskych súdov od počiatku ich existencie bol trestnoprávny proces č.k. 2T 399/1953 bývalého Ľudového súdu v Trenčíne proti manželom Valérii Čevelovej rodenej Stiglitz a Jozefovi Čevelovi v roku 1953.
Za 1/12 domu s.č. 372 na Štefanikovej č.9 v Trenčíne sa rozhodli jednostranne nájomcovia a (alebo iba) spoluvlastníci platiť spoluvlastníčke nájomné 2290 ,- Euro ročne (od roku 2008), ktoré nikdy neobdržala. Nehnuteľnosti majú v nájme podľa znalca ing. Juraja Šinku firmy Client & Partner Business Development s.r.o., Toner recycling service s.r.o. a spol. Gaben s.r.o. Okrem toho používajú pre svoje motorové vozidlá ako parkovisko jej 1/12 z celkovej výmery pozemkov 1574 m2 (okrem zastavanej a zatrávnenej plochy). Nájomné je v predmetnej lokalite v Trenčíne najmenej o 100% vyššie. Od neznámych nájomcov nedostáva nájomné ani za 1/12 z garáží.
V Trenčíne, v dome na ulici gen. M.R. Štefánika č.33, teraz č.9 bol (okrem služby v poli) aj od januára 1944 npor. aut. Aladár II. Ondrejkovič policajne prihlásený a chránil tým celú rodinu manželky vrátane s ňou len sobášom príbuzným (npr. aj žena Pavla Stiglitza Blanka S., ktorá si po roku 1945 si zmenila priezvisko na Sláviková) pred deportáciou do koncentračného tábora a zabavením majetku na základe rasových zákonov. Chránil ju aj intervenciami u svojich známych a príbuzných ktorými boli npr. Hlavný radca MV SR Dr. Viktor Pavella (aj v jeho byte v Bratislave na Mýtnej 49 sa ukrývala z rasových a politických dôvodov Irena Blühová, po roku 1945 riaditeľka vydavateľstva "Pravda", u nej pracovala budúca manželka Dr. Gustáva Husáka Viera Husáková-Millerová-Čáslavská).
V rokoch 1939-1945 si neboli istí majetkom a právom na pobyt na Slovensku v Trenčíne ani švagor Júlie Ličkovej rod. Stiglitz staviteľ Jozef Čevela, jeho sestra p. Pařízková, jej manžel Pařízek a ich synovia Juraj a Ladislav. Boli totiž príslušní do protektorátu Čechy a Morava. Aj oni boli odkázaní na pomoc.
Ďalšími u ktorých npor. aut. zál. Aladár II. Ondrejkovič intervenoval boli: brat jeho matky Márie mešťanosta Bratislavy Štefan Turba, Dr. Anton Neumann riaditeľ prezidentskej právnej kancelárie, Hlavný radca MV SR Dr. Karol Reindl (manžel sestry jeho otca), v rokoch 1945-1953 Hlav. radca Povereníctva vnútra (05.10.1953 ho osočujúco a nepravdivo napadol povereník vnútra Jozef Lietavec vo výpovedi o nepriateľskej činnosti býv. predsedu Zboru povereníkov v procese ktorému čelil Dr. Gustáv Husák), prezident Najvyššieho súdu JUDr. Martin Mičura (príbuzný rodiny Ondrejkovič), Okresný náčelník v Bratislave Dr. Aladár I. Ondrejkovič, plk. pech. Alojz Androvič Hlavný štáb Slovenskej armády, Štefan Balazsovics, brat Tibor Ondrejkovič prokurista firmy Thonett-Mundus (po r.1945 jej riaditeľ pod názvom Západoslovenské nábytkové závody n. p. Bratislava), advokát JUDr. Valentini atď.) v Bratislave počas vojnových rokov.
Chránil ich aj registráciou na živnostenský list (výroba liehovín a vína) na svoje meno na žiadosť rodiny manželky. Napriek tomu, že od roku 1945 slúžil ako dôstojník z povolania aj v iných posádkových mestách, od trestného procesu bývalého Ľudového súdu Trenčín sp.zn. 2 T 399/1953 (podnet k nemu dal minister obrany Alexej Čepička, Veliteľstvo 2. vojenského okruhu v Trenčíne a jeho veliteľ divízny generál Jaroslav Ťokan) s manželmi Čevelovými v roku 1953 mu to veľmi poškodilo (navigoval ich advokát Dr. Alfréd Barač, obhajca manželov Čevela v trestnom procese bývalého Ľudového súdu Trenčín sp.zn. 2 T 399/1953. Odvracal tým meritum vyšetrovania od seba a spoluaktérov vo veci č.k. M155/1947 OS TN - Vyhlásenie za mŕtvu Sarloty Stiglitz rod. Buchler, obhajoba manželov Čevela bola na poslednom mieste). Potrebovali s tehotnou manželkou a tromi malými deťmi (od marca 1954 štyrmi) aby mu jej rodina pomoc opätovala, ale tá im ani v najmenšom nepomohla. Viacerí jej členovia získali vysoké pozície v KSČ, npr. na povereníctve poľnohospodárstva SNR a na ministerstvách v Prahe. On im už nemal čo poskytnúť.
Dňa 24.XI.1952 bol Okresným národným výborom v Trenčíne zaistený všetok majetok Jozefa Čevelu a Valérie Čevela rod. Stiglitz (dôkaz: trestný spis býv. Ľudového súdu Trenčín sp.zn. 2 T 399/1953). V roku 1953 manželia Jozef Čevela a Valéria Čevelová r. Stiglitz boli v súvislosti s týmto trestným procesom počas ich vyšetrovacej väzby vystavení v hoteli Tatra v Trenčíne medzi vecami a liehovinami, ktoré sa našli pri domovej prehliadke vily na adrese Trenčín Štefanikova 33 (9). Žiaci všetkých škôl aj zamestnanci firiem a organizácii v Trenčíne sa museli povinne zúčastniť. Bývalým Ľudovým súdom Trenčín č. k. 2 T 399/1953 vyvolaná davová psychóza bola mimoriadne negatívna. Diváci na obžalovaných ziapali a pľuli i keď poznali ich, aj rodinu Stiglitz pani Valérie Čevelovej. Národná bezpečnosť a povereníctvo vnútra organizovali petície za najprísnejšie potrestanie obvinených vrátane výnosu rozsudku trestu smrti (dôkazy: trestný spis býv. ĽS TN sp.zn. 2T 399/1953 a početné svedectvá npr. pána ing. Janíčka pôvodom z Lysej pod Makytou, r.2006 v Bratislave a generála A.L. z roku 2003).
Vedeli, že staviteľ Jozef Čevela nepodnikal s liehovinami, že tieto liehoviny, suroviny na ich výrobu a zariadenie na ich výrobu nemôžu byť jeho vlastníctvom. Dôkaz: Zoznam zabavených liehovín a zariadení na ich výrobu uveďený v Rozsudku bývalého Ľudového súdu Trenčín sp.zn. 2 T 399/1953. Verejnosť, orgány štátnej moci, zverenej verejnej správy aj súdy v Trenčíne boli informované, že Jozef Čevela má nemajetnú švagrinú hudobnú skladateľku Júliu Ličkovú rod. Stiglitz, ktorá nemá majetok (jej majetok s venom prevzali jej súrodenci Valéria, Pavol Slávik (do roku 1945 Pavol Stiglitz) a švagor Jozef Čevela), ale pochádza zo sestrou Valériou Čevelovou rod. Stiglitz a bratom Pavlom Slávikom (Stiglitzom) zo zámožnej, za života ich rodičov ešte váženej židovskej rodiny Stiglitz a Büchler ktorá vyrábala liehoviny, dezertné vína, likéry, ovocné šťavy, trieste a bukusy.
Júliin brat Pavol Stiglitz (po roku 1945 si zmenil priezvisko na Slávik) bol od nej o 6 rokov mladší. Jeho manželstvo s Malvínou Kováčovou uzavreté 27. novembra 1932 v Trnave prinieslo jemu, ale najmä celej rodine neriešiteľné problémy. Ani následný rozvod ich nemohol napraviť. Neskôr podnikal s rodičmi s liehovinami v 50% podiele na rozhodovaní a jeho rodičia (fy Herbária Stiglitz) s 50% podielom na rozhodovaní na prenajatých nehnuteľnostiam od rodiny. Zisk firmy "Herbária" sa delil v pomere 50% Bartolomej Stiglitz a Sarlota Stiglitz (Sali, Charlote) rod. Büchler a 50% syn Pavol S. V prípade odúmrtia jednoho z rodičov prechádzala jeho čiastka a konateľské právomoci na pozostalého rodiča (aj dnes je na rodinu Stiglitz v pozemkovej knihe zapísaných v Trenčianskom kraji najmenej 2000 ha pôdy). V Uznesení zo dňa 13. januára 1948 Okresný súd Trenčín č.k. M 155/1947 (Vyhlásenie za mŕtvu Sarloty Stiglitz r.Büchler) sa uvádza Sarlota Stiglitzová rod. Büchlerová vydatá za Bernarda Stiglitza (jej manžel sa však volal Bartolomej Stiglitz a bol nebohý už od r.1936) na žiadosť navrhovateľky Blanky S. Okresný súd Trenčín konaním sp.zn. M 155/1947 poškodil pozostalú Júliu Ličkovú rod. Stiglitz s deťmi za stavu keď boli právoplatnými dedičmi 50% podielu na rozhodovaní vo firme "Hebária" ich rodiny a dedičmi 50% podielu na zisku tejto firmy.
Okresný súd Trenčín v nesporom konaní sudkyne Dr. Ruženy Martiny-Brtkovej sp.zn. M 155/1947 zastúpenom advokátom Dr. Alfrédom Baračom a bývalý Ľudový súd v Trenčíne v trestnom konaní sp.zn. 2T 399/1953 v právnom zastúpovaní obvinených Dr. Alfrédom Baračom porušili všetko čo sa dalo porušiť. Porušili aj zákony prijaté po r.1948. Aj laik vo veci práva vie, že mŕtvemu nemožno nič zobrať (Slovenské občianske právo bolo od r.1950 zjednotené s právom platným v Čechách a na Morave a svojvolné sa ujatie dedičstva bolo trestným činom). Rozsudkom bývalého Ľudového súdu v Trenčíne sp. zn. 2T 399/1953 o prepadnutí majetku manželov Čevela prepadol aj majetok, ktorý patril aj v roku 1953 právne Bartolomejovi Stiglitzovi a Sarlote Stiglitz rod. Büchler.
Súdny trestný proces sp.zn. 2 T 399/1953 bývalého Ľudového súdu v Trenčíne tvrdo postihol nielen obžalovaných, ale aj rodinu, ktorá sa v očiach súdnej moci a štátnej moci previnila iba tým, že bola s nimi príbuzensky spojená a nebola dedičsky vyporiadaná. Nemala majetok, ale tri (od marca 1954 štyri) maloleté deti a vedela ktoré cennosti z držania manželov Čevelových chýbajú (npr. aj šperky, cennosti a iný majetok Sarloty Stiglitz rod. Büchler a nie sú v zozname zabavených vecí. Dôkaz: Zoznam zabavených vecí priložený k Rozsudku bývalého Ľudového súdu Trenčín sp.zn. 2 T 399/1953.
Preto v očiach súdnej a štátnej moci bolo nutné voči nim dlhodobo zakročovať najtvrdším spôsobom tak, aby sa nemohli a hlavne neopovážili nikdy ozvať. Následky a hlavne postoje súdnej a štátnej moci v Trenčíne a v Bratislave z tohoto dlhodobého prenasledovania rodiny autora pretrvávajú do dnešnej doby.
Vysťahovanie z bytu rodiny (už bývalého dôstojníka z povolania) Aladára II. Ondrejkoviča s tromi malými deťmi a manželkou Alžbetou v siedmom mesiaci tehotenstva na ulicu na Štedrý večer 24.12.1953 súvislosti s trestným procesom sp.zn. 2T 399/1953 bývalého Ľudového súdu v Trenčíne proti Jozefovi Čevelovi a jeho manželke Valérii Čevela r. Stiglitz (rodine jeho manželky Alžbety) a v súvislosti s Akciami "D" a "B" (iniciovanými ministrom obrany JUDr. Alexejom Čepičkom). V náväznosti na tento proces bol kpt. aut. Aladár II. Ondrejkovič vyhodený v Akcii "D" z armády a keď sa po deložovaní z bytu (v akcii "B") prichýlil s rodinou k svojmu otcovi tomuto rozdelili byt (v akcii "B" - Byty) a celú rodinu nasťahovali do jednej izby s následkom smrti správcu učiteľa v. v. Štefana II. Ondrejkoviča. Akciu "B" - Byty riadila komisia ktorej predsedom bol Jozef Lietavec.
Že pani Valérii Čevelovej rod Stiglitz bol zhabaný aj majetok ktorý jej nepatril resp. bol nevyporiadaným dedičstvom po jej neb. rodičoch si hovorila v daných rokoch celá verejnosť na Slovensku (dokonca ŠtB aj a orgány štátnej moci tým argumentovali ako dôvodom prenasledovania rodiny Ondrejkovič). Kapitán aut. Aladár II. Ondrejkovič bol prepustený zo služby v ČSĽA a následne aj s rodinou deložovaný z bytu na ulicu. Koncom päťdesiatych rokov autora ako malé dieťa vystavoval na pranieri Ján Dianovský, politicky exponovaný riaditeľ dvoch škôl na Vazovovej ulici v Bratislave. Súdruh riaditeľ Dianovský vrieskal v telocvični na jeho príkaz zhromaždeným všetkým žiakom školy, že majetok v Trenčíne patril aj Júlii Ličkovej Stiglitz a jej dcéra matka autora, otec autora, dokonca aj autor ako dieťa sú nepriatelia robotníckej triedy z radov veľkoburžoázie, ktorí patria do pracovných táborov a gulagov. Jeho obzvlášť agresívne vystúpenie zastrašilo celú školu vrátane nervovo labilnejších pedagógov. Autor nechápe prečo nepripomenul aj jeho pôvod v šľachtickom rode Sandor, alebo zabudol ? Reval ako prokurátor Jozef Urválek v procese s JUDr. Miladou Horákovou aj keď vedel, že stará matka autora bola nemajetná, dobrá, citlivá a voči kariéristom jeho druhu úplne bezbranná. Autor sa domnieva, že z vystúpenia mal osobný prospech, nakoľko o tom čo predviedol rozprávali nielen žiaci doma rodičom, ale aj pedagógovia kolegom z iných škôl v Bratislave. Nie všetci pedagógovia školy na Vazovovej ul. mali takéto názory. Proti nadriadenému Dianovskému sa snažil autora, svojho žiaka chrániť Vážený pán Ján Šlahor, jeho triedny učiteľ. Snažili sa mu pomôcť aj jeho učiteľky matematiky, dejepisu a zemepisu. Obľúbený bol aj u učiteľky slovenského jazyka.
S obdobným komentármi a postojmi k jeho osobe, celej rodine a k modrej krvi otca sa stretol autor v zamestnaní u ČSPD n.p. od svojho nadriadeného Milana N., člena Ľudových milícií a tajného spolupracovníka StB. Autor sa neskôr od tretích osôb dozvedel, že s kádrovým profilom otca jeho nadriadeného to nebolo slávne pre jeho činnosť v Hlinkovej Garde do r.1945. Nadriadený autora musel vedieť, že rodina autora bola nezákonne poškodená. V Trenčíne to bolo verejným tajomstvom a jeho matka bola z Trenčína.
a.Kádrové. Väčšina sudcov ostala vo funkciách aj po r.1945. I keď sa možno priamo nepodieľali na závažných prehmatoch v r.1939-1945, ale sa ich týkala činnosť príbuzných, ktorí tak často konali. To je vážnym defektom pre výkon sudcovského povolania, keď neberieme do úvahy ich nepriateľské názory a konanie proti verejnosti. Naoko neúmyselná nedôslednosť a z nej vyplývajúce nedostatky sa okopírovali po roku 1989. Okrem toho z týchto dôvodov boli súdne osoby vydierateľné. Ich Uznesenia a Rozsudky sa nedajú inak vysvetliť. Autor sa oprávnene domnieva, že dostačujúcim dôkazom je napríklad Uznesenie Okresného súdu Trenčín č.k. M 155/1947 z dňa 13.janára 1948, ktoré rozhodla sudca Dr. Ružena Martiny-Brtková napriek tomu, že vedela o odôvodneniach a údajoch ktoré uvádza v Uznesení, že nie sú pravdivé a závažne poškodia práva pozostalých osôb vrátane detí. Podľa názoru autora takto zmanipulované Uznesenie pomohlo zainteresovaným osobám vyhnúť sa trestnému stíhaniu pre nezákonné konanie ktorého sa dopustili za účelom majetkového prospechu. (Brtko z Trenčína, príslušník Hlinkovej Gardy bol odsúdený Národným súdom za účasť na rasových deportáciách slovenských občanov po auguste roku 1944. Npor. aut. v zál. Aladár II. Ondrejkovič s manželkou Alžbetou v druhom stave ho stretli začiatkom roku 1945 v Bratislave, kde boli intervenovať v prospech prenasledovanej rodiny v Trenčíne a 86 krajanov z obce Čierna Lehota. Brtko ho s výsmešným gestom oslovil - vy slovenskí dôstojníci ste už takí maličkí. Autorov otec mu tvrdo odpovedal - vyznamenali ste sa, počas našej neprítomnosti v Trenčíne ste deportovali starú matku mojej manželky Sarlotu Stiglitz. Brtko vtedy už zbabelo a zvrátene odpovedal - rodina vašej manželky ju nemala ukryť u jej nemajetnej dcéry Júlie Ličkovej rod. Stiglitz od 29 augusta 1944 podozrivej, že ju ukrýva).
Na snímke z r.1942 pre ich rodinnou vilou p. Jozef Čevela, jeho manželka pani Valeria Čevelová rod. Stiglitz a ich netere Alžbeta Ličková (od jari 1944 vydatá Ondrejkovičová) a Alica Ličková v Trenčíne Štefánikova 33. Matka pani Valérie a ich stará matka Sarlota Stiglitz rod. Büchler bývala v dome rodiny na Štefánikovej 32 zaknihovaného pod meno jej zaťa Jozefa Čevelu a jej dcéry Valérie. V r.1952 rozhodol minister obrany JUDr. Alexej Čepička o zriadení sovietskeho poradcu pri veliteľstve 2.vojenského okruhu v Trenčíne. MNO pre jeho účely vyhliadlo vilu na Štefánikovej 33 s priľahlými objektami. Prekážkou však bol jeho predpis A XIV nakoľko vo vile bol prihlásený k trvalému pobytu aj kpt. aut. Aladár II. Ondrejkovič s rodinou.
Bol vítaný ? Do roku 1938 riaditeľ vojenského žrebčinca v Motešiciach ing. Antonín Lokvenc, českého pôvodu, otec tejto mladej dámy, ktorou bola Magda Lokvencová (vydatá Husáková, prvá manželka predsedu Zboru povereníkov Dr. Gustáva Husáka, budúceho prezidenta ČSSR), výborná jazdkyňa (kolegyňa z konzervatória slečny Magdalény Ondrejkovič), prichádzal do sporadického služobného kontaktu s Dr. Aladárom I. Ondrejovičom a častejšieho s mladým dragúnskym dôstojníkom, ktorým bol ppor. jazdectva Aladár II. Ondrejkovič Sandor de Slavnicza (viacnásobný víťaz v disciplíne military a brat slečny Magdalény Ondrejkovič) na majetkoch bývalého compossesorátu rodiny ich starej matky Anny Sandor de Szlavnicza v Motešiciach pri preberaní remontov. Neskôr ju stretával na pracovisku počas jej profesionálnej kariéry v STV a SND kam si chodil privyrobiť k dôchodku. Bol vítaný ?
Dr. Aladár I. Ondrejkovič bol vymenovaný do funkcie policajného trestného sudcu v Bratislave. Priamo v Trenčíne začiatkom roku 1947 vyslovil námietky voči zverenej verejnej správe a štátnej správe v Trenčíne v súvislosti s porušovaním práv Júlie Ličkovej rod. Stiglitz a jej detí. Nasledovalo okamžité preloženie kpt. tank. Aladára II. Ondrejkoviča z funkcie referenta tankového vojska, pobočníka veliteľa tankového vojska 4. vojenskej oblasti v Bratislave k automobilovému práporu 2 do Přelouče v Čechách, odvolanie z funkcie jeho veliteľa pplk. tank. Jána Malára, smrť v autonehode predsedu komisie SNR pre prijímanie voj. gážistov do čs. armády povereníka pplk. pech. Milana Poláka. Súbežne nastúpili do funkcií stalinisti Viliam Široký, Rudolf Strechaj (povereník spravodlivosti, mal vzájomné väzby z rokov 1939-1945 s býv. vys. funkcionármi trenčianskej župy, JUDr. Martiny-Brtková mu od jeho nástupu do funkcie podliehala. V súvislosti s procesom sp.zn. 2T 399/1953 proti manželom Čevela bol informovaný o falšovaní identity Sarloty Stiglitz rod. Buchler v roku 1948 v konaní sp.zn. M 155/1947. Mal vedomosť a účasť na brutálnom vyšetrovaní a zastrašovaní Alžbety Ondrejkovičovej rod. Ličkovej dôstojníkmi ŠtB v roku 1953 v súvislosti s ich snahou o maskovanie tohto falšovania), Karol Bacílek, minister národnej bezpečnosti mal účasť na brutálnom vyšetrovaní a zastrašovaní Alžbety Ondrejkovičovej rod. Ličkovej dôstojníkmi ŠtB v roku 1953 v súvislosti s procesom sp.zn. 2T 399/1953 proti manželom Čevela a spoluriadil akciu "B" proti správcovi učiteľovi v. v. Štefanovi II Ondrejkovičovi z následkom smrti) a Jozef Lietavec (povereník vnútra riadil brutálne vyšetrovanie a zastrašovanie Alžbety Ondrejkovičovej rod. Ličkovej dôstojníkmi ŠtB v roku 1953 v súvislosti s procesom sp.zn. 2T 399/1953 proti manželom Čevela a priamo riadil akciu "B" proti správcovi učiteľovi v. v. Štefanovi II Ondrejkovičovi z následkom smrti. Z Bojníc poznal osobne notársku rodinu jeho manželky Márie Ondrejkovičovej rod. Turba).
V roku 1958 pracovala pani Viera Millerová (budúca manželka prezidenta Československej republiky Gustáva Husáka) v Slovenskom vydavateľstve politickej literatúry na ulici Čs. armády v Bratislave. Jej priama nadriadená bola do roku 1939 majiteľka ľavicového vydavateľstva v Bratislave pani Irena Blühová - Weinerová (spolužiačka Júlie Ličkovej rod. Stiglitz a Marty Hladkej rod. Rais) zaviazaná za pomoc jej osobe z dôvodov rasového prenasledovania v r.1939-1945 priateľmi (npr. Dr. Viktor Pavella, kolega, rodák a priateľ aj Dr. Karola Reindla, manžela sestry Stefana II. Ondrejkoviča) a rodinnými príslušníkmi npor. aut. v zál. Aladára II. Ondrejkoviča. Obvodný notár v Liptovskom Jáne, zakladajúci člen Matice slovenskej 1083.(820) Július Pavella vystavoval v rokoch 1939-1945 občanom v ilegalite z politických a rasových dôvodov nové doklady.
Na fungovaní firmy "Herbária" Liška a spol., Trenčín, na spoločenských stykoch rodiny Ličko a schopnosti Alžbety Ličkovej na nich nadviazať aj prostredníctvom rodiny Ondrejkovič bola okrem 8 členov jej príbuzenstva a ďalších prenasledovaných tretích osôb paradoxne závislá aj rasovo perzekvovaná B.H. v domácnosti. Vďaku po roku 1945 prejavila okrem iného svojim postupom (nemala zákonné právo vo veci konať) v konaní Okresného súdu Trenčín sp.zn. M 155/1947 "Vyhlásenie za mŕtvu" a negatívnym vyjadrovaním sa k rodinám Ličko, Ondrejkovič aj k neb. Sarlote Stiglitz rod. Büchler aj pred autorom napriek tomu, že aj jej rodičia mohli v minulosti bývať v obci Slávnica p.p. jej ďalší príbuzní v Bolešove iba na základe povolenia od rodu Sandor de Szlavnicza.
V období druhej svetovej vojny bol riaditeľ "Prvej slovenskej továrňe na droždie, lieh a pokrmové masti" úč. spol. (bývalej firmy Kornhauser a Herzka) v Trenčíne Josef Tiso, manžel rasovo perzekvovanej Renáty Tausovej (obaja spolužiaci nadporučíka aut. zál. Aladára II. Ondrejkoviča z gymnázia v Trenčíne). Limitujúcim výrobu margarínov bol prídel devíz na dovoz olejnatých surovín, aj keď výroba kvasníc, liehu a liehovín sa exportom aj do Švajčiarska na získavaní devíz podieľala. Továreň zamestnávala viac ako 200 robotníkov a 30 úradníkov. Vzhľadom na direktívy ktoré vydal guvernér Národnej banky a predseda Najvyššieho úradu pre zásobovanie JUDr Imrich Karvaš (jeho priateľ, od roku 1910 politický spojenec rodiny Ondrejkovič a od roku 1918 jej príbuzný predseda Najvyššieho súdu JUDr Martin Mičura, kolega z Právnickej fakulty aj ilegálneho odboja) a generálneho riaditeľa kartelu 7 slovenských cukrovarov "Cukorspol" úč. spol. Rudolfa Fraštackého (jeho kolega a spolupracovník z ilegálneho odboja Alexander Kornhauser - Kerney - po 1945 manžel Gizely Ondrejkovičovej, úspešnej šéfky volebného štábu Demokratickej strany v roku 1946, dcéry Dr. Aladára I. Ondrejkoviča) v roku 1941 prešla "Kvasnicová továreň" Trenčín pod "Družstvo hospodárskych liehovarov" Bratislava. V "Družstve hospodárskych liehovarov" pri hlasovaní a uplatňovaní ich nariadení na rozdeľovanie štátom regulovaných prídelov liehu výrobcom alkoholických nápojov (v súlade s ich daňovými priznaniami) t.j. aj firme "Herbária" Liška a spol., Trenčín mal rozhodujúce slovo Okresný náčelník v Bratislave Dr Aladár I. Ondrejkovič. Zdroj: aj Fond Krajský súd Prešov, Firemné oddelenie, i. č. 592. B II 272. kr. 53. 49/1942 ; Toronto CzechFolks.com PLUS » Josef Čermák: Dvojice slavných narozenin ;
Dr. Gustáv gróf Csáky veľkostatkár v Hrahove, pokrvný príbuzný rodiny Sándor zo Slávnice (od poslednej štvrtiny 19. stor. aj rodiny Ondrejkovič) s ktorou mala jeho rodina stáročné rodinné a majetkové prepojenia. Narodil sa 30. mája 1883 v Smižanoch. Viceprezident Slovenského liehového priemyslu úč. spol. Levoča-Malacky a prezident Spišského historického spolku. Z titulu svojej funkcie mal vplyv (do roku 1940 rozhodujúci) na výšku štátom regulovaných prídelov liehu firme "Herbária". Mal dlhoročné spoločenské a profesné kontakty so zakladateľom Muzeálneho spolku Hornej Nitry a Hlavným súdnym oficiálom Okresného súdu v Prievidzi pánom Gejzom Turbom, bratom Stefana Turbu riaditeľa pôšt na Slovensku mešťanostu Bratislavy a učiteľky Márie Ondrejkovičovej rod. Turba, matky npor. aut. Aladára II. Ondrejkoviča.
Zavádzajúce Uznesenie Okresného súdu Trenčín sp.zn. M155/47 - Vyhlásenie za mŕtvu prastarej matky autora Sarloty Stiglitz rod. Büchler. Uznesenie sp.zn. M 155/1947 Okresného súdu v Trenčíne zo dňa 13. jan. 1948 vydala Dr. Ružena Martiny-Brtková. Rozhodovala vo veci na návrh advokáta Dr. Alfréda Barača v zastúpení žiadateľky Blanky Slávikovej. Táto žiadateľka, žena Pavla Slávika rod. Stiglitz, bola švagrinou Júlie Ličkovej rod. Stiglitz a Valérie Ličkovej rod. Stiglitz.
Dôkaz, že v č.k M155/47 OS TN konajúca sudkyňa Dr. Ružena Martiny-Brtková konala vo veci úmyselne zavádzajúco je zoznam žiakov Čs. štátneho vyššieho reálneho gymnázia "Ľudovíta Štúra" v Trenčíne za školský rok 1921-22. V ňom sú uvedení žiaci 1.a triedy Ružena Martinová, narodená v Budapešti (Trenčín),... Ladislav Kellermann, Trenčín,...Helena Gáťová, Trenčín ...a žiak 1.b triedy Oldrich Ondrejkovič narodený v Čiernej Lehote (Lednické Rovné). Pedagogický personál gymnázia svojvolne účelovo zmenil krstné meno Aladára II. Ondrejkoviča na Oldrich. Jeho bezdetní (resp. tí ktorí mali iba dcéry) rodinní príslušníci s vysokým spoločenským postavením v trenčianskej a nitrianskej župe ktorými bol určený ako budúca hlava rodu proti tomu namietali.
Pravdepodobne už na gymnáziu si budúca pani sudkyňa osvojila svojvoľnú účelovú manipuláciu s krstnými menami a priezviskami, škandál si určite pamätala, bezdetný strýko Aladára II. Ondrejkoviča bol v tom čase Jeho Excelencia minister s plnou mocou pre Správu Slovenska JUDr. Martin Mičura a ďalší jeho strýko bol Jeho Excelencia nitriansky biskup ThDr. Karol Kmeťko. Perillustris Dominus Dr. Aladár I. Ondrejkovič bol v inkriminovanom období Hlavný slúžny vo Veľkých Topolčanoch, maturoval v roku 1908 práve na gymnáziu v Trenčíne. Dôkaz: Štvrtá správa Čs. štátneho vyššieho reálneho gymnázia "Ľudovíta Štúra" v Trenčíne za školský rok 1921-1922, strany 10 a 11. V nej sú uveďení aj na str. 11, 12 ako žiaci II. triedy Reis Štefan (redaktor "Rádio Moskva" 1939-1945 a minister spravodlivosti 1950-53), Žliechov. (Trenčianske Teplice) a Jozef Tiso (riaditeľ Kavasnicovej továrne v Trenčíne), Trenčín, na str 13 žiak IV. triedy Kočiš Oldřich (Aladár Kočiš, šéfredaktor, minister a generálny tajomník HSĽS), Trenčín, na str. 13 žiak VI. triedy Brtko Ludevít, Lipt. Sv. Mikuláš, (Trenčín). Podľa strany č. 4 triedny profesor Aladára II. Ondrejkoviča bol Vladimír Němec, X., Ch, P, učil Ch, v tr. IV, V, VI, P v l.a, I.b, V, VII, Cs. v I.b, 20 h., v II. polr. tiež Z v III, 22 h., triedny v I.b, správca sb. Čh, dozor pri hrách.
Hotel Tatra v ktorom boli v r.1953 vystavení počas vyšetrovacej väzby celej verejnosti v Trenčíne medzi ich štátom skonfiškovanými vecami pán Jozef Čevela a pani Valéria Čevelová r.Stiglitz. Vedľa hotela v uličke vzadu je župný palác, sídlo vicežupana Gaspara Sandora de Szlavnicza aj trenčianskeho župného sudcu Stephana Sandora de Szlavnicza, rodiny ktorej vnuk pplk. tank. Aladár II. Ondrejkovič bol manžel ich netere Alžbety Ondrejkovičovej rod. Ličkovej.
Sudcovia a tzv. Ľudová prokuratúra s Veliteľstvom 2. vojenského okruhu v Trenčíne (vel. divízny generál Laroslav Ťokan) v trestnoprávnom procese a v Rozsudku býv. Ľudového súdu Trenčín č.k. 2 T 399/53 v roku 1953 proti manželom Jozefovi a Valérii Čevela r. Stiglitz zmanipulovali celú skutkovú podstatu kauzy. Súdne osoby bývalého Ľudového súdu, prokuratúry, aj advokát obvinených Dr. Alfréd Barač a ŠtB nasmerovali ťažisko súdneho procesu tak, aby sa meritum veci neprejednalo a aby Rozsudok poškodil aj osoby, ktoré boli Okresným súdom Trenčín diskriminované (npr. aj hudobná skladateľka Júlia Ličková rod. Stiglitz s deťmi) a ťažiskovými aktérmi prípadu na právach poškodzované. Trenčianskej verejnosti bolo známe aj to, že bratancom Júlie Ličkovej r. Stiglitz, Valérie Čevelovej r. Stiglitz a Pavla S. (ukryl sa do psychiatrickej liečebne) bol minister JUDr. Štefan Rais.
Vysvetlivky: VI. sektor V - StB (zatýkali skupiny 3. oddelenia V. sektoru, odovzdávali zatknutých príslušníkom VI. sektoru - sektoru vyšetrovania, ktorého povesť je aj dnes strašná). Sektor VI. A - k 15. októbru 1951 veliteľ – mjr. Bohumil Doubek ; Od 9. do 27. apríla boli nájdení mŕtvi štyria dôstojníci ŠtB - pplk. Bedřich Pokorný mal podrezané hrdlo (o.i. organizátor Akcie "D" prebiehajúcej do roku 1953), MUDr. Josef Sommer mal prestrelenú hlavu, JUDr. Josef Břešťanský a pplk. Jiří Počepický boli nájdení obesení v lese ; V zápisoch Matriky opravených Obvodným úradom Trenčín 06.10.1994 až na žiadosť autora sa uvádza priezvisko vyhlásenej M 155/47 za mŕtvu Šarlota Stigliková rod. Büchlerová vydatá za (bola vdova od 1936) Bernard Stiglik. Do tohoto kontextu zapadá aj publikácia "Trenčan Trenčanom o Trenčíne" č. 2 január 2011 - Priemysel v Trenčíne firma "Herbária" na str. 35, kde sa uvádza, že firmu založil v roku 1903 Pavol Stiglitz s bratom. V skutočnosti v Považskej Bystrici firmu založil Bartolomej Stiglitz, jeho syn Pavol sa narodil až v roku 1905, nikdy brata nemal, mal sestry nadanú hudobnú skladateľku Júliu Ličkovú r. Stiglitz a Valériu Čevela r. Stiglitz ; ing. arch. Stefan Androvič z Trenčína bol synom Štefana Androviča, brata vojenského ataché plk. pech. Alojza Androviča ; Olga Grellová rod. Slezáková, do roku 1945 funkcionárka ÚHÚ, po roku 1948 pomocná robotníčka a následne referentka MTZ ČSPD n.p., sestra sudcu Okresného súdu Trenčín JUDr. Silvestra Slezáka do r.1989 ;
Autora do roku 1989 špehovali a pred kádrovým odborom Generálneho riaditeľstva ČSPD n .p. ohovárali jeho matku Alžbetu Ondrejkovičovú rod. Ličkovú a jej rodinu jeho nadriadení aj kolegovia (Olga G., Milan N., Milan B., Ivan P., P.J., P.B.) a v jeho osobnom živote ďalšie osoby npr. Gejza G., Dr. Vojtech N., ktoré mali prepojenia na Trenčín (npr. na JUDr. Martiny-Brtkovú, JUDr. Silvestra Slezáka, P.S. a B.S.). Výsledkom bolo odmietnutie odporučenia ku štúdiu a jeho neprijatie (i keď prijímacie skúšky úspešne vykonal) na PF UK.
Archív Krajského súdu Bratislava ; plk. pech. Pavel Globan ; Sidónia Hutárová rod. Haššíková ; Gejza Galvánek rok 1972 ; Olga Grellová rod. Slezáková 1973 ; JUDr. Vojtech Novák ; Milan Neuschl SPaP a.s. ; ing. Jozef Mudrík ; SNA Bratislava ; Okresný archív Trenčín ; Archív Okresného súdu Trenčín ; Okresný archív Považská Bystrica ; Okresný archív Bytča ; archív Okresního soudu Ostrava 1991 ; Správa katastra Trenčín ; OÚ Matrika Trenčín 1994 ; Správa katastra Považská Bystrica 1991-92 ; Irena Blühová 1966 ; Marta Hladká rod. Raisová 1966 Božičany okr. Karlovy Vary ; Štefan Dubček ; Pavlína Dubčeková ; redaktor Juraj Fuchs rok 2003 ; Ivan Populhár ; Milan Brindzík rok 1976 ; plk. Pavol Gajdoš ; genmjr Jozef Vít Brunovský ; genmjr. ing. Teodor Obuch ; Marcel Jurech ; Vojtech Zamarovský ; Štátny archív Bratislava Křížková 7 ; Viliam Kamenický rok 2004 ; Dr. Viktor Pavella ; Genmjr ing. Anton Petrák ; Generál just. JUDr. Anton Rašla ; genmjr. Ondrej Šedivý ; Mr. Smolnický rok 2003 ; Kardinál Ján Chrizostom Korec ; Arcibiskup Ján Sokol ; ing. Janíček ; Okresný achív v Bojniciach ; Štátny Okresný achív v Trenčíne ; ing. Marián Tkáč archív NBS ; redaktor Alexander Bachnár rok 2005 ; Literární Listy apríl 1968 ;
Dve z oprávnených osôb boli preto nútené na nátlak súhlasiť s tým, aby aj ich zastupoval advokát JUDr. ..... ktorého vybrali tí z nich, ku ktorým nemali dôveru. Tieto osoby vykonali potrebné právne úkony ktorými poverili advokáta JUDr. ....aj samostatne. Napriek tomu, že tieto dve osoby nemali žiaden prístup k dokladom, formulovali dostatočne svoje žiadosti o vydanie "Povinným osobám" podľa reštitučného zákona č. 87/91 Zb.z. o mimosúdnych rehabilitáciách právne bez chyby na základe dokladov zo Štátneho archívu v Bratislave.
Už tu nastal veľký konflikt medzi nádejnými reštituentmi. Jedna oprávnená osoba verejne vykričala potencionálnej reštituentke s najširšími lakťami (PhDr. - - nomenklatúrny káder Mestského výboru komunistickej strany, býv. riaditeľka ústavu odvolaná z funkcie zamestancami a súdna znalkyňa odbore psychológie, vyhrážala sa spolureštituentom, že keď jej nepredajú nehnuteľnosti za ňou určenú cenu ich nechá zbaviť svojprávnosti za pomoci jej známych sudcov Okresného súdu Zvonodrozdovo. Návrh neskôr prostredníctvom OS Zvonodrozdovo aj podala) bolo vykričané, že ich spoločným advokátom JUDr. .....nebolo podané o vydanie nehnuteľností pre všetky oprávnené osoby a niektoré pozemky boli vynechané. Situácia bola škandalózna. Údajne vážené vysokoškolsky vzdelané osoby vykrikovali na seba na ulici v Zvonodrozdove, vzájomne sa obviňovali z podvodu a dožadovali sa pomoci od osôb, ktoré od začiatku hodlali z reštiutúcie manipuláciami vynechať.
Spoločný advokát potencionálnych reštituentov JUDr. ......so snahou dodatočne maskovať svoje pochybenia požiadal jednu z nich v penzijnom veku (jej syn vybavoval jej žiadosti podľa reštitučného zákona č. 87/91 Zb.z. o mimosúdnych rehabilitáciách o vydanie Povinnej osobe, bol služobne v zahraničí) o jej žiadosť. Súhlas s použitím jej žiadosti pre ostatných rešituentov nedoložil Okresnému súdu Zvonodrozdovo a ani Povinnej osobe Ministerstvu národnej obrany zastupenému Krajskou vojenskou ubytovacou a stavebnou správou v ......
Na to reagovali dvaja nádejní 50% podielnici predmetu reštitučného konania zrušením plnomocenstva advokátovi JUDr. ..... požiadali na súde v konaní sp.zn. 10C11..1991 svojom mene o vydanie celého majetku. Neuvedomili si, ako sa delí koakvizícia podľa Občianskeho zákonníka platného na Slovensku a Podkarpatskej Rusi (boli českej národnosti) platného do roku 1950, podľa ktorého Uznesením z 29. januára 1993 nariadil nadriadený Krajský súd v Bratisave kauzu riešiť.
Na dovŕšenie jedna osoba z navrhovateľov skúpila časť podielov už reštituovaného majetku od niektorých spoluvlastníkov porušením predkupného práva. Následne podala prostredníctvom advokáta JUDr. K. J. 03.06.1996 žalobu sp.zn. 10C....1996 o zrušenie spoluvlastníctva a vyporiadanie Okresnému súdu Zvonodrozdovo na osobu, ktorá jej umožnila sa pripojiť k jej žiadosti o vydanie, aby si aj ona mohla uplatniť podľa reštitučného zákona č. 87/91 Zb.z. o mimosúdnych rehabilitáciách nárok na viaceré parcely. Suma ktorou ju hodlala vyplatiť sa nelíšila od starého úradného odhadu z bývalého režimu. Jej cenové vyjednávanie bolo takého charakteru, že npr. synom podielovej majiteľky nehnuteľností v Zvonodrozdove žijúcim v Bratislave oznámila, že keď jej ich matka nepredá svoje podiely nehnuteľností im zariadi prepustenie zo zamestnania. Advokát predložil 03.06.1996 súdu žalobný návrh v ktorom uviedol vlastníctvo viac podielov svojej klientky ako bola skutočnosť. Nezákonne bolo týmto advokátom aj predložené LV žalovanej súdu s jej pozmeneným priezviskom na Ondrejička aj s pozmeneným titulom a rokom nadobudnutia jej podielov predmetných nehnuteľností.
Po roku 1993 došlo k odcudzeniu p. p. strate trestného Rozsudku bývalého Ľudového súdu Zvonodrozdovo sp.zn. 2T...... z roku 1953 a ďalších dokladov zo súdnych spisov Okresného súdu Zvonodrozdovo sp. zn 10C 11 . /1991, sp.zn. 10C ...1996 atď. Súdu do spisov ich predložil zástupca spolunavrhovateľky v konaní sp. zn 10C .../1991, jej syn. Akonáhle to zistil, na pojednávaní sp. zn 10C .../1991 to namietal a podal sťažnosť predsedovi OS Zvonodrozdovo aj predsedovi KS Zvonodrozdovo. Odporca MO na pojednávaní hodil Okresnému súdu Zvonodrozdovo a advokátovi časti navrhovateľov záchranné lano a tvrdil, že opomenul zaslanie jeho kópií Okresnému súdu č.k. 10C....1991 a že súdu ich obratom predloží. Pri kontrole spisu č.k. 10C....1991 zástupca navrhovateľky, jej syn zistil, že z Rozsudku sp. zn. ..../1953, ktorý Odporca MO dodatočne predložil chýba 10 strán v ktorých bol uvedený zoznam súdom skonfiškovaných liehovín, surovín na ich výrobu a zariadení na ich výrobu. Nebola to obsahovo tá kópia ktorú predložil Odporcovi MO oproti podpisu so žiadosťou o vydanie podľa reštitučného zákona č. 87/91 Zb.z. o mimosúdnych rehabilitáciách. Táto nezákonne pozmenená kópia Rozsudku bývalého Ľudového súdu Zvonodrozdovo z roku 1953 sa nachádzala aj v spisoch Odporcu Ministerstva obrany keď ich autor kontroloval v jeho spisoch na príslušnom ministerstve v hlavnom meste po predchádzajúcom povolení do nich nahliadnuť ministrom obrany pánom JUDr. .....
V roku 1971 autora náhodne zoznámil jeho spoločník s Dr. V. N. Tento pán Dr. vedúci pracovník .... neskôr autorovi opakovane vytrvalo navrhoval aby zmenil svoju profesiu, ktorá je podľa neho veľmi náročná a namáhavá. On mu nájde pohodlné miesto, kde sú veľké vedľajšie príjmy. Autorovi sa to nezdalo, z jeho hľadiska to vôbec neprichádzalo do úvahy. Keď o tom povedal matke veľmi sa hnevala. Až po roku 2000 sa autor dozvedel, že Dr. V. N. mal veľmi blízke kontakty s inkriminovanými osobami a ich rodinami zo Zvonodrozdova.
JUDr. Martin Mičura sa v roku 1936 stáva skúšobným komisárom pre odbor Občianskeho práva a súdneho poriadku v komisii pre štátne skúšky právovedecké pri Právnickej fakulte v Bratislave. Skúšky v jeho komisii absolvovala aj Ružena Martinová (následne sa stala viac ako rýchlo sudkyňou OS TN už ako Dr. Martiny-Brtková) s veľmi blízkym vzťahom k rodine Galvánek ktorá bola politicky orientovaná na HSĽS a mala veľmi negatívny postoj k Čs. strane Lidovej na Slovensku jej predsedu JUDr. Martina Mičuru.
Práve sudkyňa OS T Dr. Ružena B. (spolužiačka z gymnázia pplk. tank. v. v. Aladára Ondrejkoviča) vyniesla falošné Uznesenie č.k. M---/1947 - vyhlásenie za mŕtvu Sarloty Stiglitz rod. Buchler z 13.01.1948 na návrh advokáta Dr. Alfréda B. a Bl. S. (matky Olgy H. rod. S.) s cieľom nezákonného majetkového prospechu. Práve táto sudkyňa a advokát Dr. Alfréd B. konali aj v trestnej veci býv. ĽS T č.k. 2T ----/1953 následkom ktorého bola prenasledovaná a postihovaná Alžbeta Ondrejkovičová rod. Ličková a jej rodina s následkom smrti Stefana Ondrejkoviča. Dôkazy: Uznesenie č.k. OS č.k. M---/1947 z 13.01.1948, trestný spis býv. ĽS T sp.zn. 2T ---/1953 a doklady o prenasledovaní rodiny Ondrejkovič zasielané nami k č.k. 10C----/1991 OS T. aj M.O.
Právny odbor M.O., Okresný súd T., OS T. aj v č.k. 10C----/1991 a OÚ T. sú si plne vedomí akú úlohu zohrali vo veci OS T. č.k. M---/1947 a v trestnej veci býv. ĽS T. č.k. 2T ---/1953 sudkyňa OS T. Dr. R.B., Ludovít B., U., pracovník katastra T. G., gardista G., advokát Dr. Alfréd B., B.S., P:S., veliteľ 2. vojenského okruhu v Trenčíne generál Jaroslav Ťokan, veliteľ VVO v Trenčíne generál S. K. náč. Hlav. politickej správy VVO gen. J. K. a povereník vnútra Jozef Lietavec (všetci disponujúci dôkazmi o činnosti Alžbety Ondrejkovičovej rod. Ličkovej v r.1939-1945 prospech ilegálnej organizácie založenej za účelom pomoci rasovo prenasledovaným občanom.
Sú si plne vedomí aj kto nezákonne ovplyvňoval rehabilitačné súdne konanie OS T. sp. zn. 3 Rt --/1991 (býv. ĽS T. č.k. 2T ---/1953) podľa Zák. č.119/1990 Zb. o súdnej rehabilitácii za účelom nezákonného majetkového prospechu a za účelom kryť aktérov (nielen býv. povereníka vnútra Jozefa Lietavca, ale aj B. S. matku Olgy H. rod. S., P. S. rod. S., sudkyňu OS T. JuDr. R.B., advokáta Dr. Alfréda B., matrikára OÚ Trenčín atď.) v súvislosti s nezákonným prenasledovaním Alžbety Ondrejkovičovej rod. Ličkovej a jej rodiny. Dôkazy: OS T. č.k. M---/1947 Uznesenie z 13.01.1948, trestný spis býv. ĽS T. č.k. 2T ---/1953 nezalepený list Pavla S. býv. kapitánovi Aladárovi Ondrejkovičovi do Sereďe z 27.06.1954 a na radu advokáta Dr. Alfréda B. bez adresy tak, aby ho sledovacie zložky ministerstva Národnej bezpečnosti, p.p. rozviedka 2. vojenského okruhu v T. prečítali, t.j. konal tak, aby ich odklonil od seba, advokáta Dr. Alfréda B. a sudkyne OS T. Dr. R. B. a usmernil proti rodine Ondrejkovič. List som elektronicky doručil aj OS T. ku č.k. 10C----/1991.
Práve od Pavla S. rod. S. cez JuDr. Vojtecha N. pochádzajú neakceptovateľné návrhy, na zapojenie do nezákonného obohacovania krátením tržieb podnikov v socialistickom vlastníctve po r.1970 (v tom období ho totiž bytostne ohrozoval Zákon č.82/1968 Zb. Zákon o súdnej rehabilitácii tak, ako jeho ženu B. S., sudkyňu OS T. JuDr. R. B., advokáta Dr. Alfréda B., býv. povereníka Jozefa Lietavca atď.) a nepriamo naznačoval ich a jeho ústretovosť voči (tak, ako k Bartolomejovi Stiglitzovi a Sarlote Stiglitz rod. Buchler ?). Sú na to svedkovia.
Po roku 1989 autor na rôznych spoločenských akciách sa rozprával s bývalými vysokými straníckymi a štátnymi funkcionármi o prenasledovaní jeho rodiny. Mnohí poznali totiž jeho matku osobne cez ÚR .... Boli veľmi zdvorilí a potvrdili, že o tom majú vedomosť a poznajú aj okolnosti, ktoré sa za tým skrývali. Keď sa však pýtal na aspekty s tým súvisiace (deportácia JUDr. Martina Mičuru do Moskvy s následkom smrti a eliminácia spoločenskej skupiny konštituovanej okolo jeho osoby t.j. aj notárskej rodiny Ondrejkovič) ich zachvátil panický strach.
Veliteľ 2. vojenského okruhu v Trenčíne v rokoch 1952-1955 bol genpor. Jaroslav Ťokan. Od roku 1950 boli sovietski poradcovia veliteľstva 2. vojenského okruhu generálplukovník Michail Matvejevič Danilov (od júla 1950 zaraďený ako vojenský poradca veliteľa vojenského okruhu československej armády), plukovník N. I. Jevsejev, N. A. Metelov a na veliteľstvo 9. divízie v Trnave dosadený plukovník I. M. Proničev. V roku 1953 bol na podnet veliteľstva 2. vojenského okruhu a MNO iniciovaný trestný proces býv. Ľudového súdu v Trenčíne sp. zn. 2 T 399/1953, nakoľko pre sovietskych vojenských poradcov vyhliadli vilu na Štefánikovej 33 v Trenčíne.

References: súd 
 súd 
 súd 
 súd 
 súd 
 súd 
 súd